Amphora
Amphora (Graece ) est genus vasis, plerumque fictilis. Habebat utrimque ansas. Amphorae in inferiore parte erant acutae, ut in abaco aut in harena poni possent.
Inserviebant praecipue ad liquores (e.g., oleum, vinum, garum) condendos. Sed omnino erant vasa ad merces omnium generum, imprimis etiam frumenti, transvehendas. Qua re fit, ut permultae navibus submersis impositae in mari Mediterraneo inventae sint et adhuc inveniantur. Sed non solum simpliciter figulatae usui cottidiano inserviebant, sed etiam a pictoribus sollertissime exornatae sive in supellectili domorum sumptuosarum conservabantur sive pretiosa dona erant sepulcralia. 

Mensura capacitatis quoque apud antiquos Romanos fuit quae volumine ad pedem cubicum exigebatur et octo congios vel 48 sextarios capiebat (circiter 26.25 litra). Alterum nomen eidem mensurae quadrantal erat.

Si vis plura legere 
 Lucas Paetus, De mensuris, et ponderibus Romanis, et Graecis : cum his quae hodie Romae sunt collatis libri quinque. Eiusdem variarum lectionum liber unus. Venetiis, 1573.
 Petrus Remark, De amphorarum inscriptionibus Latinis quaestiones selectae. Tubingiae, 1912 Textus apud archive.org
 Ingeborg Scheibler, Griechische Töpferkunst. Herstellung, Handel und Gebrauch der antiken Tongefäße.Monaci 1983. ISBN 3-406-09544-5. 

 Supellex

Nexus externus 

 Amphorae Hispanicae, amphorae.icac.cat

Archaeologia Romana
Figlina
Mensurae Romanae